CELEX: 32012R1111
Language: hr
Date: 2012-11-23 00:00:00
Title: Provedbena uredba Komisije (EU) 1111/2012 od 23. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               249
            
         32012R1111
   
               L 329/7
            
            
               SLUŽBENI LIST EUROPSKE UNIJE
            
            
               23.11.2012.
            
         
      PROVEDBENA UREDBA KOMISIJE (EU) 1111/2012
   od 23. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. studenoga 2012.
      
         
            Za Komisiju, u ime Predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Opis robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod u obliku devet izrezanih tiskanih naljepnica od kartona, koje prikazuju razne kukce i druge male životinje, ukrašene umjetnim kamenjem i šljokicama na listu plastike s dimenzijama od oko 30 × 30 cm.
               Svaka naljepnica sadrži samoljepljivu traku i može se pričvrstiti na željenu površinu. Naljepnicu se može premjestiti na drugu površinu.
               Naljepnice se koriste kao dekoracija.
               (*) Vidjeti sliku.
            
            
               4911 91 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 5. poglavlju 84. i tekstom oznaka KN 4911 i 4911 91 00.
               Na temelju napomene 12. Poglavlja 48., kartonska ploča s tiskanim motivima, likovima ili slikovnim prikazima, koje nisu samo u vezi s primarnom uporabom robe, obuhvaćena je Poglavljem 49. Proizvod je tiskani predmet koji isključivo predstavlja slike i koristi se u svrhu dekoracije. Razvrstavanje pod tarifnim brojem 4823 kao ostale kartonske ploče je stoga isključeno.
               Samoljepljive tiskane slike osmišljene za dekorativnu uporabu su obuhvaćene tarifnim brojem 4911 ((također vidjeti Napomene s objašnjenjem HS za tarifni broj 4911, točka (10.)).
               Proizvod se stoga razvrstava pod oznaku KN 4911 91 00 kao ostale tiskane slike.
            
         
               
                           (*)
                        
                        
                           Fotografija je isključivo informativne naravi.